**Информације о пријемном испиту за мастер студије психологије – истраживачки смер 2020/21**

Пријемни испит за мастер студије психологије – истраживачки смер, одржаће се у четвртак **8.10.2020. од 13 часова у учионици 106** на првом спрату. Пријемни испит траје 120 минута.

Кандидати који полажу пријемни испит треба претходно (**до среде 7.10. у 20 часова**) да:

* Уколико их већ немају, отворе налоге на факултетском Moodle 3 сајту: <http://moodle3.f.bg.ac.rs/>
* Се упишу на курс Пријемни за мастер и докторске студије психологије: <http://moodle3.f.bg.ac.rs/course/view.php?id=13> користећи шифру: **istr@živači.2020**
* Попуне кратак упитник са основним подацима о свом досадашњем студирању. Упитник се налази на курсу у оквиру одељка посвећеног мастер студијама: <http://moodle3.f.bg.ac.rs/mod/questionnaire/view.php?id=507>

Пријемни испит ће бити у форми теста знања са питањима која покривају градиво методологије, статистике и психометрије. Највећи број питања биће затвореног типа, са неколико понуђених одговора од којих треба изабрати један или више тачних. Такође, тест ће садржати и два питања есејског типа из области квалитативних истраживања. Питањима ће се испитивати и познавање одређених концепата и њихова практична примена.